CELEX: C2004/262/40
Language: fi
Date: 2004-10-23 00:00:00
Title: Asia C-376/04: Euroopan yhteisöjen komission 2.9.2004 Belgian kuningaskuntaa vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/23
            
         Euroopan yhteisöjen komission 2.9.2004 Belgian kuningaskuntaa vastaan nostama kanne
   (Asia C-376/04)
   (2004/C 262/40)
   Euroopan yhteisöjen komissio on 2.9.2004 nostanut Euroopan yhteisöjen tuomioistuimessa kanteen Belgian kuningaskuntaa vastaan. Kantajan asiamies on M. Shotter ja prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               —
            
            
               Toteaa, että Belgian kuningaskunta ei ole noudattanut henkilötietojen käsittelystä ja yksityisyyden suojasta sähköisen viestinnän alalla (sähköisen viestinnän tietosuojadirektiivi) 12 päivänä heinäkuuta 2002 annetun Euroopan parlamentin ja neuvoston direktiivin 2002/58/EY (1) 17 artiklan mukaisia velvoitteitaan, koska se ei ole antanut tämän direktiivin noudattamisen edellyttämiä lakeja, asetuksia ja hallinnollisia säännöksiä tai ainakaan ilmoittanut niistä komissiolle.
            
         
               —
            
            
               Velvoittaa Belgian kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Määräaika direktiivin saattamiseksi osaksi kansallista oikeusjärjestystä päättyi 31.12.2003.
   
      (1)  EYVL L 201, 31.7.2002, s. 37